open-index/open-wikipedia-markdown huggingface dataset:
அகடம் (திரைப்படம்)

**அகடம்** (Agadam) என்பது முற்றிலும் புதுமுக நடிகர்களை வைத்து தயாரிக்கப்பட்ட தமிழ்த் திரைப்படம். இத்திரைப்படத்தை ஒரே வீச்சில் தயாரிக்கப்பட்டது என்பதால், இது கின்னஸ் உலக சாதனைகள் பட்டியலில் இடம்பெற்றுள்ளது. ஒரே ஷாட்டில் எடுக்கப்பட்டு கின்னஸ் சாதனை புரிந்த  படம் 'அகடம்'. லாஸ்ட் பெஞ்ச் பாய்ஸ் புரொடக்சன் சார்பில் தயாரிக்கப்பட்ட இந்தத் திரைப்படம் ஒரே முறையில் தொடர்ச்சியாக 2 மணி 3 நிமிடங்கள் 30 வினாடிகள் எடுக்கப்பட்டுள்ளது. பின்னர் செம்மையாக்கம் கூடச் செய்யப்படவில்லை.

## கதை சுருக்கம்
நண்பர்களான அசோக், சஞ்சய் ஆகிய இருவரும் பிணக்கிடங்கில் இருந்து ஒரு பெண் பிணத்தை தமிழ் என்றவரின் துணையோடு தூக்கி வந்து ஒரு வீட்டுக்குள் புதைக்கிறார்கள். அப்போது தனது முதலாளி அனுப்பிய ஆள் என்று ஜான் அங்கு வருகிறார். அவரிடம் நண்பர்கள் இருவரும் போலி மருந்து விற்பனைக்கான ஒப்பந்தத்தில் கையெழுத்து வாங்கிக் கொள்கிறார்கள்.

ஒப்பந்தம் கையெழுத்தான நிலையில் நண்பர்களிடம் ஜான் பார்ட்டி கேட்க, ஒரு பெண்ணை கூட்டி வருகிறேன் என்று சொல்லி சஞ்சய் வெளியே கிளம்புகிறார். இந்நிலையில், முதலாளியிடமிருந்து போன் ஒன்று வருகிறது. அப்போது அவர் பேசுகையில், மார்ச்சுவரியில் இருந்து பிணத்தை கொண்டுவர உதவி செய்த தமிழை தீர்த்துக்கட்டும்படி ஜானுக்கு உத்தரவு பிறப்பிக்கிறார்.

இதையடுத்து ஜானும், அசோக்கும் சேர்ந்து உதவி செய்த இளைஞரை பேய் போல் பயமுறுத்தி கொல்ல முயற்சிக்கிறார்கள். ஆனால், இவர்களால் அந்த வீட்டுக்குள் புதைக்கப்பட்ட பெண்ணின் ஆவி இவர்களை பழிதீர்க்க பார்க்கிறது. இறுதியில், அந்த ஆவி இவர்களை பழிவாங்கியதா? அல்லது உதவி செய்த இளைஞரை அவர்கள் கொன்றார்களா? என்பதே மீதிக்கதை.

## மேற்கோள்கள்

## வெளியிணைப்புகள்
* 

பகுப்பு:சாதனைகள்
பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கின்னஸ் சாதனைத் திரைப்படங்கள்
பகுப்பு:அறிமுக இயக்குநர் திரைப்படங்கள்
உடனடிவிளைவும் தாமத விளைவும்

**உடனடிவிளைவும் தாமத விளைவும்** (Immediate effect and delayed effect); அயனியாக்கும் கதிர்கள் உயிர் வாழ்வனவற்றில் பல வேண்டப்படாத விளைவுகளையும் தோற்றுவிக்கின்றன. இவ்விளைவுகள் ஏற்றுக் கொண்ட கதிர் ஏற்பளவினைப் பொறுத்து இருக்கின்றன. குறுகிய காலத்தில் அதிகக் கதிர்ஏற்பளவு உடனடி விளைவுகளைத் தோற்றுவிக்கின்றன. வாந்தி, குமட்டல், குருதி எண்ணிக்கைகளில் மாற்றம், முடி உதிர்தல், மலட்டுத்தன்மை முதலிய விளைவுகளை உண்டாக்குகின்றன. குறைந்த அல்லது கொஞ்சம் கொஞ்சமாக தொடர்ந்து ஒருவர் பெறும் ஏற்பளவு இரத்தப் புற்று, பிற இடங்களில் புற்று, கண்புரை போன்ற நோய்களைத் தோற்றுவிக்கலாம். இது காலம் தாழ்ந்து தோன்றுவதால் தாமத விளைவு எனப்படும்.

## ஆதாரம்
* BARC notes

பகுப்பு:கதிரியக்கம்
சீமைக் கிளுவை

**சீமைக் கிளுவை** பேவேசியேக் குடும்பத்தைச் சேர்ந்த பூக்கும் தாவரமாகும். இது சிறிய அழகுக்கு வளர்க்கப்படும் மர வகையைச் சேர்ந்தது. இது ஏப்ரல், மே மாதத்தில் இலைகளை உதிர்த்து பூக்கும் இயல்பை உடையது. ஏறக்குறைய  2&nbsp;செ.மீ நீளம் கொண்ட வெள்ளை முதல் மங்கிய ஊதா நிறங்கொண்ட கொத்துக்களாகக் காணப்படும். இத்தாவரம் இலங்கை வாகை எனவும் அழைக்கப்படுகிறது.

## மேற்கோள்கள்

பகுப்பு:மரங்கள்
பகுப்பு:தாவரப் பேரினங்கள்
ராப்பா நூயி மொழி

**ராப்பா நூயி மொழி** (*Rapa Nui*) என்பது ஈசுட்டர் தீவு எனவும் அழைக்கப்படும் ராப்பா நுயி தீவில் பேசப்படும் ஒரு கிழக்குப் பொலினீசிய மொழி ஆகும்.

4000 பேருக்கும் குறைவான மக்கள்தொகையைக் கொண்ட இத்தீவு சிலி நாட்டின் ஒரு சிறப்பு ஆட்சிப்பகுதி ஆகும். மக்கள்தொகைப் புள்ளிவிபரங்களின் படி இத்தீவில் வாழ்பவர்களும், சிலித் தலை நிலத்தில் தம்மை ராப்பா நுயி இனத்தவராகக் கூறிக்கொள்பவர்களுமாகச் சேர்த்து மொத்த மக்கள் தொகை 3700 ஆகும். இம்மக்களிடையே, இவர்களுடைய முதல் மொழி, பேச்சு மொழி என்பன குறித்த புள்ளி விபரங்கள் இல்லை. ஆனாலும், இம்மொழியை முறையாகப் பேச வல்லவர்கள் ஏறத்தாழ 800 பேர் மட்டுமே எனத் தெரியவருகிறது. 

## மேற்கோள்கள்

பகுப்பு:பொலினீசிய மொழிகள்
பகுப்பு:ஈஸ்டர் தீவு
பகுப்பு:சிலி
தமிழீழ தேசிய விடுதலை முன்னணி

**தமிழீழ தேசிய விடுதலை முன்னணி** (National Liberation Front of Tamil Eelam, NLFT) என்பது ஈழ இயக்கங்களில் ஒன்றாக ஆயுதப் போராட்டத்தில் ஈடுபட்ட ஒரு இயக்கமாகும். 1983 செப்டம்பரில் இவ்வியக்கம் ஆரம்பிக்கப்பட்டது.

## வரலாறு
1970களின் நடுப்பகுதியில் தேசிய இனப்பிரச்சனை கூர்மையடைந்ததை தொடர்ந்து இடதுசாரி இயக்கங்களிலிருந்த பலரும் தேசிய இனப்பிரச்சனை பற்றி சிந்திக்கத் தலைப்பட்டனர். இக்கட்டத்தில் இலங்கை கம்யூனிஸ்ட் கட்சி (மா-லெ-) இல் இருந்த தோழர்களிடையேயும் தேசிய இனப்பிரச்சனையின் பால் கவனம் திரும்பியது. தமிழ் மக்களுக்குத் தனியான ஓர் அமைப்பு உருவாகுவதும், அதன் வழிகாட்டலில் தமிழ் மக்களின் உரிமைக்கான போராட்டம் முன்னெடுக்கப்படுவதும் காலத்தின் தவிர்க்கமுடியாத தேவையென்னும் கருத்து மறைந்த தோழர் கார்த்திகேசனால் 1975 இறுதியில் முன்வைக்கப்பட்டது. 1975 செப்டம்பரில் இலங்கை கம்யூனிஸ்ட் கட்சி (மா-லெ)யிலிருந்து தோழர்கள் யாழ்ப்பாணத்தில் கூடி தேசிய இனப்பிரச்சனை பற்றி ஆராய்ந்தனர். தமிழ் மக்கள் மீதான ஒடுக்கு முறைக்கெதிராக போராட வேண்டுமெனவும் பிரிவினையை எதிர்ப்பதெனவும் தீர்மானிக்கப்பட்டது. தனிநாட்டுக் கோரிக்கை அந்நிய நாடுகள் தலையிட வாய்ப்பளிக்கும் எனவே இக்கோரிக்கை பிற்போக்கானது என்னும் கருத்து பிரிவினையை எதிர்ப்பதற்கு காரணமாக முன்வைக்கப்பட்டது. இவ்விதம் கூடி முடிவுகள் எடுக்கப்பட்டாலும் குறிப்பிடத்தக்க செயற்பாடுகள் எதுவும் இருக்கவில்லை. ஒரு சில கருத்தரங்குகள் மட்டும் நடத்தப்பட்டன. 1977 தேர்தலுக்கு அண்மித்த காலத்தில் *தமிழ்மக்கள் ஜனநாயக முன்னணி* எனும் பெயரில் சில நடவடிக்கைகளை மேற்கொண்டனர். ஆங்காங்கே சில கருத்தரங்குகள் நடத்தப்பட்டன. சில சுவரொட்டிகள் ஒட்டப்பட்டன. 1977ம் ஆண்டு ஆவணி இனக்கலவரத்தின் பின் தோழர் கார்த்திகேசன் மறைந்ததுடன் தமிழ்மக்கள் ஜனநாயக முன்னணியின் செயற்பாடுகள் இடைநிறுத்தப்பட்டன.

1979 முதற் பகுதியில், தமிழ்மக்கள் ஜனநாய முன்னணி அமைப்பைக் கூட்டி வேலைகளை முன்னெடுக்க வேண்டுமென ஒரு குழு உருவாக்கப்பட்டது. 1979 இல் வடபகுதியில் அவசரகால சட்டம் பிரகடனப்படுத்தப்பட்டு இளைஞர்கள் பலர் படுகொலை செய்யப்பட்டதைத் தொடர்ந்து தமிழ்மக்கள் ஜனநாயக முன்னணியை அமைப்பதற்கான அமைப்புக் குழு செயலிழந்தது. இந்நிலையில் 1979 புரட்டாதியில் சில தோழர்கள் கல்முனையில் ஒன்று கூடி சில தீர்மானங்களை எடுத்தனர். தேசிய ஒடுக்குமுறைக்கு எதிராகப் போராடும் தனித்துவமும் சுதந்திரமும் கொண்ட ஒர் அமைப்பாக தமிழ் மக்கள் ஜனநாயக முன்னணி என்னும் பெயரில் தொடர்ந்து செயல்படவேண்டுமென தீர்மானிக்கப்பட்டது. முன்பே தமிழ் மக்கள் ஜனநாயக முன்னணியெனும் பெயர் பாவிக்கப்பட்டாலும் 1979 புரட்டாதியில் தான் தமிழ் மக்கள் ஜனநாயக முன்னணி அமைப்பாக பிரகடனப்படுத்தப்பட்டது.

பகுப்பு:ஈழ இயக்கங்கள்
பகுப்பு:இலங்கைத் தமிழ் அரசியல் கட்சிகள்
பகுப்பு:1979இல் நிறுவப்பட்ட அரசியல் கட்சிகள்
கிழக்குப் பொலினீசிய மொழிகள்

**கிழக்குப் பொலினீசிய மொழிகள்** என்பன பசிபிக் தீவுகளில் வடக்கே அவாயில் இருந்து தென்மேற்கில் நியூசிலாந்து வரையும், தென்கிழக்கில் ஈசுட்டர் தீவு வரையும் உள்ள பகுதிகளில் பேசப்படும் 12 மொழிகளை ஒருங்கே குறிக்கும். இம்மொழிக் குழுவில், அவாய் மொழி, மார்க்கெசான் மொழி, துவாமோட்டு மொழி, தாகித்திய மொழி, நியூசிலாந்து மாவோரி மொழி, குக் தீவு மாவோரி மொழி, ராப்பா நூயி மொழி என்பன அடங்குகின்றன.

பேசுகின்ற மக்கள்தொகை அடிப்படையில் தாகித்திய மொழியும் மாவோரி மொழியும் இக்குழுவில் உள்ள இரண்டு முக்கியமான மொழிகள். தாகித்தியம் சொசைட்டி தீவுகளின் முதன்மை மொழியாக இருப்பதுடன் பிரெஞ்சு பொலினீசியாவின் பெரும்பகுதியில் தொடர்பு மொழியாகவும் காணப்படுகின்றது. அதே வேளை மாவோரி நியூசிலாந்தில் குறிப்பிடத்தக்க அளவு சிறுபான்மையினரால் பேசப்படுவதுடன், ஆங்கிலம், நியூசிலாந்து சைகை மொழி ஆகியவற்றுடன் ஒரு உத்தியோக மொழியாகவும் உள்ளது.

பகுப்பு: பொலினீசிய மொழிகள்
சியோல் இங்கியோன் பன்னாட்டு வானூர்தி நிலையம்

**இங்கியோன் பன்னாட்டு வானூர்தி நிலையம் ** (I*ncheon International Airport*, IIA)  ()  தென் கொரியாவின் மிகப்பெரும் வானூர்தி நிலையமும் தலைநகரப் பகுதியான சியோலின் முதன்மை வானூர்தி நிலையமும் ஆகும்.  2005ஆம் ஆண்டிலிருந்து 2012 வரை ஏழு ஆண்டுகளாகத் தொடர்ந்து   உலகளவில் மிகச் சிறந்த நிலையமாக வானூர்தி நிலையங்களின் பன்னாட்டுக் குழுவால் தரப்படுத்தப்பட்டுள்ளது. மேலும் உலகின் புகழ்பெற்ற வான்போக்குவரத்து ஆய்வு நிறுவனமான இசுக்கைடிராக்சு நிறுவனம் வழங்கும் ஐந்து நட்சத்திர தரத்தை எட்டிய உலகின் மூன்று பன்னாட்டு வானூர்தி நிலையங்களில் ஒன்றாகவும் விளங்குகிறது. இந்த வானூர்தி நிலையத்தில்  குழிப்பந்தாட்டம்|குழிப் பந்தாட்ட மைதானம்]], குளியல் நீருற்றுக்கள், தனிப்பட்ட உறங்கும் அறைகள், பனிச்சறுக்கு அரங்கம், சூதாட்டரங்கம், உள்ளரங்கப் பூங்காக்கள், கொரியப் பண்பாட்டு அருங்காட்சியகம் ஆகியன உள்ளன. வானூர்தி நிலையத் தரவுகளின்படி சராசரி உட்செல்லல்  19 நிமிடங்களும் (உலக சராசரி 60 நிமிடங்கள்) வெளியேற்றம் 12 நிமிடங்களும் (உலக சராசரி 45 நிமிடங்கள்)  எடுப்பதாக கோரப்படுகிறது.  இது உலகளவில் சுங்கச்சோதனைகளுக்கான சாதனையாகவும் கருதப்படுகிறது. இங்குள்ள சுங்கமில்லா அங்காடி மையம்  தொடர்ந்து மூன்றாண்டுகளாக உலகில் மிகச் சிறந்ததாக பிசினஸ் டிராவெல்லர் மதிப்பிடுகிறது. Incheon International Airport also claims that it has only a 0.0001% baggage mishandling rate.

சியோல் நகரத்தின் மேற்கே   தொலைவில் அமைந்துள்ள இந்த வானூர்தி நிலையம் ஏசியானா எயர்லைன்ஸ், கொரியன் ஏர், ஜேஜு ஏர், போலார் ஏர் கார்கோ போன்ற வான் போக்குவரத்து நிறுவனங்களின் முனைய நடுவமாக விளங்குகிறது. இது  ஆசியாவின் எட்டாவது பயணிகள் போக்குவரத்து மிகுந்த நிலையமாகவும் சரக்குப் போக்குவரத்தில் உலகின் நான்காவது நிலையமாகவும் உள்ளது. 2011இல் 35,062,376 பயணிகள் இந்நிலையத்தைப் பயன்படுத்தி உள்ளனர்.
## மேற்சான்றுகள்

## வெளி இணைப்புகள்

*Incheon International Airport Official Site
*Incheon International Airport Foreign Carrier Cargo Terminal 
*Official Site of Korea Tourism Org.: Incheon 
*Korea City Air Terminal 
*Korea Airport Service
*
*Incheon Airport Bus Guide & Map
*New Airport Highway Co. Incheon International Airport Expressway 
*Incheon International Airport Railroad (A'REX) 

பகுப்பு:தென்கொரியா வானூர்தி நிலையங்கள்
அணுக்கரு மருத்துவம்

**அணுக்கரு மருத்துவம்** (Nuclear medicine) என்பது காப்பிடப்படாத கதிர் ஐசோடோப்புக்களை நேரடியாக மருந்தாகவும் நோய் அறிதலிலும் பயன்படுத்தும் மருத்துவப் பிரிவாகும். அயோடின் 131, தைராய்டு சுரப்பியின் நிலையினைக் காணவும் அதில் புற்று நோயிருந்தால் அதன் மருத்துவத்திலும் பயன்படுகின்றது. அதுபோல் குருதி செவ்வணு புற்றுநோய்க்கு கதிரியக்கமுடைய பாசுபரசு 32 பயன் படுத்தப்படுகிறது. இதுபோல் பல ஐசோடோப்புக்கள் உள்ளன. மாறாக தொலைகதிர் மருத்துவத்திலும்  (Teletherapy) அண்மைகதிர் மருத்துவத்திலும் (Brachytherapy) அவைகள் காப்பிடப்பட்டு பயன்படுத்தப் படுகின்றன.

## மேற்கோள்கள்

பகுப்பு:மருத்துவச் சிறப்புத் துறைகள்
நீலகண்ட சோமயாஜி

**நீலகண்ட சோமயாஜி** (*Nilakantha Somayaji*, നീലകണ്ഠ സോമയാജി, 14 சூன் 1444 – 1544) அல்லது **கேளல்லூர் சோமாத்திரி** என்றும் அழைக்கப்படுபவர் கேரளப் பயில்முறை வானவியல் மற்றும் கணித வழிவந்த ஒரு கணிதவியலாளரும் வானவியலாளரும் ஆவார். பொதுவாண்டு 1501-இல் நிறைவுற்ற *தந்திரசங்கிரகா* எனும் விரிவான வானவியல் ஆய்வுக் கட்டுரை இவருடைய புகழ்பெற்ற படைப்புகளுள் ஒன்றாகும். *ஆர்யபட்டிய பாஷ்யம்* என்ற பெயரில் *[[ஆர்யபட்டியம்|ஆர்யபட்டியத்துக்கு]]* ஒரு விரிவான விளக்கவுரையையும் படைத்துள்ளார். இந்த விளக்கவுரையில் முக்கோணவியல் சார்புகளின் முடிவிலித் தொடர் விரிவாக்கத்தைப் பற்றியும்  இயற்கணிதம் மற்றும் கோள வடிவியலில் உள்ள சிக்கல்களையும் அலசியுள்ளார். மாதவரின் கேரளப் பள்ளி. பிரம்ம சூத்திரத்திற்கு விளக்கமும் எழுதியுள்ளார்.

தெற்கு மலபார் பகுதியிலிருந்த பிராமணக் குடும்பத்தில் பிறந்தவர் நீலகண்டர். தன் வாழ்வையும் தான் வாழ்ந்த காலத்தையும் விளக்கமாகப் பதிவு செய்த வெகு சில இந்திய அறிஞர்களில் இவரும் ஒருவராவார். சோமயாஜி என்பது சோமயக்ஞ வேதச் சடங்கை மேற்கொண்ட நம்பூதிரிக்கு வழங்கப்படும் பட்டப்பெயராகும். சோமயாஜி என்பது பேச்சு வழக்கில் சோமாத்திரி என்று மறுவி அவரது பெயராக வழங்கப்படுகின்றது.

*தந்திரசங்கிரகா* நூலில் ஆரியபட்டாவின் புதன், வெள்ளி கோள்களின் கருதுகோள்களைத் திருத்தினார். இந்தக் கோள்களின் மையம் என இவர் கணித்தச் சமன்பாடு பதினேழாம் நூற்றாண்டில் யோகான்னசு கெப்லரின் காலத்தில் மேம்படுத்தும் வரை துல்லியமாக இருந்தது.

அவருடைய *ஆர்யபட்டிய பாஷ்யா*வில், பதினாறாம் நூற்றாண்டின் பிற்பகுதியில் டைக்கோ பிராகி முன்வைத்த டைக்கோனிக் அமைப்பை ஒத்த ஒரு பகுதியளவான ஞாயிற்றுமைய கோள் மாதிரிக்கான கணிப்பு முறையை உருவாக்கினார். இந்தக் கோள் மாதிரியில் புதன், வெள்ளி, செவ்வாய், வியாழன் மற்றும் சனி ஆகிய கோள்கள் சூரியனைச் சுற்றுவதாகவும், சூரியன் பூமியைச் சுற்றுவதாகவும் கருதப்பட்டது. அவரைப் பின்பற்றிய பெரும்பாலான கேரளப் பயில்முறை வழிவந்த பல வானியலாளர்கள் இந்த கோள் மாதிரியை ஏற்றுக்கொண்டிருந்தனர்,

அவருடைய *ஜோதிர்மீமாம்ஸா* எனும் நூலில் வானியலின் அவசியத்தை வலியுறுத்தியும், சரியான கண்காணிப்பும் கணக்கிடல் பற்றியும் குறிப்பிட்டுள்ளார்.

  
## படைப்புகள்
வானியல் மற்றும் கணிதம் தொடர்பான நீலகண்டரின் படைப்புகள் சில 
**தந்திரசங்கிரகா*
**கோலசாரா*
**சித்தாந்ததர்ப்பனா*
**சந்திரச்சாயகணிதா*
**ஆர்யபட்டிய பாஷ்யா*
**சித்தாந்ததர்ப்பன வியாக்யா*
**சந்திரச்சாயகணித வியாக்யா*
**சுந்தராஜ பிரஸ்நோத்தரா*
**கிரகநாடி கிரந்தா*
**கிரகபரிக்ஷாகிரமா*
**ஜோதிர்மீமாம்ஸா*

## மேலும் காண்க
*இந்தியக் கணிதவியலாளர்களின் பட்டியல்
*இந்திய வானியல்

## மேற்கோள்கள்

## வெளி இணைப்புகள்

* Official Website of Chenthala Vishnu Temple
* Tantrasamgraha Official Website
* Official Website of Kelallur Nilakantha Somayaji (archived)

பகுப்பு:1444 பிறப்புகள்
பகுப்பு:1544 இறப்புகள்
பகுப்பு:16-ஆம் நூற்றாண்டு மக்கள்
பகுப்பு:இந்தியக் கணிதவியலாளர்கள்
பகுப்பு:இந்திய வானியலாளர்கள்
பகுப்பு:மலையாள அறிவியலாளர்கள்
பகுப்பு:மலப்புறம் மாவட்ட மக்கள்
பகுப்பு:மலையாள கணிதவியலாளர்கள்
உலக பத்திரிகை சுதந்திர நாள்

**உலக பத்திரிகை சுதந்திர நாள்** (*World Press Freedom Day*) என்பது பத்திரிகை சுதந்திரத்தைப் பரப்பும் நோக்கிலும் "மனித உரிமைகள் சாசனம்" பகுதி 19 இல் இடம்பெற்றுள்ள பேச்சுரிமைக்கான சுதந்திரத்தை உலக நாடுகளின் அரசுகளுக்கு நினைவூட்டவும் ஐக்கிய நாடுகள் அவையினால் சிறப்பு நாளாகப் பிரகடனப்படுத்தப்பட்டது.

1993 ஆம் ஆண்டில் இடம்பெற்ற ஐக்கிய நாடுகள் பொதுச் சபைக் கூட்டத்தில் ஏற்றுக்கொள்ளப்பட்ட தீர்மானத்தின்படி ஒவ்வோர் ஆண்டும் மே 3 ஆம் நாளன்று பத்திரிகை சுதந்திர நாளாக ஏற்றுக்கொள்ளப்பட்டது. ஆபிரிக்கப் பத்திரிகைகளால் கூட்டாக 1991 ஆம் ஆண்டு இந்நாளிலேயே "பத்திரிகை சுதந்திர சாசனம்" (*Declaration of Windhoek*) முன்வைக்கப்பட்டது. இது 1991 ஆம் ஆண்டு யுனெஸ்கோ (UNESCO) அமைப்பினால் நடாத்தப்பட்ட பொதுக் கூட்டத்தின் 26 ஆம் அமர்வில் சிபாரிசு செய்யப்பட்ட ,'உலகின் சகல பிராந்தியங்களிற்குமான பேச்சு மற்றும் கருத்து வெளியீட்டுச் சுதந்திரத்திற்கானதும், ஊடகச் சுதந்திரத்தினதும் பாதுகாப்பிற்கும் மேம்படுத்தலிற்குமான ஆணை' என்ற தொனிப் பொருளில் பரிந்துரைக்கப்பட்ட கட்டளையின் நிமித்தமாக உருவானது.

இந்நாளில் ஊடக சுதந்திரத்துக்காகப் பங்களிப்பு செய்யும் ஒருவருக்கு ஆண்டுதோறும் யுனெஸ்கோ நிறுவனத்தினர் யுனெஸ்கோ/கிலெர்மோ கானோ உலக பத்திரிகை சுதந்திர விருது வழங்கிக் கௌரவிக்கின்றனர். இவ்விருது கொலம்பியப் பத்திரிகையாளர் கிலெர்மோ கானோ இசாசா என்பவரின் நினவாக வழங்கப்பட்டு வருகிறது. இவர் 1986 ஆம் ஆண்டு டிசம்பர் 17 இல் அவரது அலுவலகம் முன்பாக வைத்துப் படுகொலை செய்யப்பட்டிருந்தார். அவரின் கொலையின் பின்னரே பத்திரிகை சுதந்திரம் தொடர்பான பேச்சு வலுப்பெற்றது.

இந்நாள் அன்று, உலக அமைதிக்காகவும், பேச்சுச் சுதந்திரத்திற்காகவும் மற்றும் பத்திரிக்கை தர்மத்தினூடாகவும் பல இன்னல்களைத் தாண்டிப் போராடிய பத்திரிகை எழுத்தாளர் ஒருவருக்கு 25,000 டொலர் பெறுமதியான பரிசு வழங்கப்படுகின்றது. சுமார் 14 நபர்களைக் கொண்ட குழுவால் குறிப்பிட்ட இத்தெரிவு நடைபெறுகிறது.

## இவற்றையும் பார்க்கவும்
*ஊடகச் சுதந்திரம்
*யுனெஸ்கோ/கிலெர்மோ கானோ உலக பத்திரிகை சுதந்திர விருது

## வெளி இணைப்புகள்
* யுனெஸ்கோ அதிகாரபூர்வத் தளம் - 
* மரணப் பொறிக்குள் இதழியல் துறை 
* ஊடகங்களுக்கு எதிராக தொடரும் அடக்குமுறைகள்
* IFEX - உலக பத்திரிகை சுதந்திர நாள் நிகழ்வுகள்  - 

பகுப்பு:ஊடகவியல்
பகுப்பு:மே சிறப்பு நாட்கள்
1984 ஆம் ஆண்டு சீக்கியர்களுக்கு எதிரான வன்முறை

**1984 ஆம் ஆண்டு சீக்கியர்களுக்கு எதிரான வன்முறை** (1984 anti-Sikh riots) என்பது இந்தியாவில் 1984 ஆம் ஆண்டு நிகழ்ந்த சீக்கியர்களுக்கு எதிரான கலவரத்தை குறிப்பதாகும்.

## பின்னணி
அமிர்தசரஸ் பொற்கோயில் மீதான ராணுவத் தாக்குதலையடுத்து, அக்டோபர் 31, 1984 அன்று இந்திரா காந்தியை அவருடைய சீக்கிய பாதுகாவலர்கள் சுட்டுக் கொன்றனர், படுகொலை செய்யப்பட்டதைத் தொடர்ந்து பல ஆயிரம் சீக்கியர்கள் இந்தியா முழுவதும் பல்வேறு இடங்களில் காங்கிரசாரால் தாக்கப்பட்டனர்.

## தாக்கம்
இந்த வன்முறையில் கொல்லப்பட்ட மற்றும் கடுமையாக பாதிக்கப்பட்ட சீக்கியர்களின் எண்ணிக்கை 35 ஆயிரம். சீக்கியர்கள் பலர் உயிருடன் கொளுத்தப்பட்டனர், பெண்கள் பாலியல் வன்முறைக்கு உள்ளாயினர். இந்தக் கலவரத்தில் டில்லியின் திரிலோக்புரி, மங்கோல்புரி, டிரான்ஸ்-யமுனா காலனிகள், சுல்தான்புரி, பாலம் காலனி பகுதி மக்கள் அதிகம் பாதிக்கப்பட்டனர். இந்த வன்முறை காங்கிரஸ் பிரமுகர்களின் உதவியுடன் நடத்தப்பட்டன என்று குற்றம் சாட்டப்பட்டது.

## கருத்து
கலவர சமயத்தில், நாஜி ஜெர்மனியில் இருந்த ஒரு யூதரைப் போல சொந்த நாட்டிலேயே தான் அகதியாக உணர்ந்ததாக பிரபல எழுத்தாளரும், 1984 கலவர சமயத்தில் மாநிலங்களவை உறுப்பினராக இருந்தவருமான குஷ்வந்த் சிங் குறிப்பிட்டார். 

அப்போதைய குடியரசுத் தலைவர் கியானி ஜெயில் சிங் தம் வீட்டை விட்டு வெளியே வரவே அஞ்சும் அளவு கலவரத்தின் தாக்கம் இருந்ததை பஞ்சாப், ஹரியானா உயர் நீதிமன்றத்தின் முன்னாள் தலைமை நீதிபதி ஆர்.எஸ். நருலா குறிப்பிட்டுள்ளார்.

## தொடர்புடைய நீதிமன்ற வழக்குகள்
சீக்கியர்களுக்கு எதிரான இந்தக் கலவரத்தின் போது தல் சிங், தாக்குர் சிங், குர்சரண் சிங் என்ற மூன்று சீக்கியர்கள் காங்கிரசின் முக்கிய பிரமுகரான ஜகதிஷ் டைட்லரின் தூண்டுதலால் கொல்லப்பட்டதாக ஜகதீஷ் டைட்லர் மீது வழக்கு பதிவு செய்யப்பட்டது. போதிய ஆதாரம் இல்லாததால் வழக்கை முடித்துக் கொள்வதாக சி.பி.ஐ 2010 ஆம் ஆண்டு கூறியது. 2013 ஆம் ஆண்டு இந்த வழக்கை மீண்டும் விசாரிக்க தில்லி நீதிமன்றம் உத்தரவிட்டது. 

## மேற்கோள்கள்

பகுப்பு:இந்தியாவில் சீக்கியர்களுக்கு எதிரான கலவரம்
பகுப்பு:இந்தியாவில் படுகொலைகள்
பகுப்பு:இந்தியாவில் தீவிரவாதத் தாக்குதல்கள்
பகுப்பு:இந்திய தேசிய காங்கிரசு
பகுப்பு:இந்திராகாந்தி படுகொலை
திரிசடை

**திரிசடை** அல்லது **முச்சடையாள்**   இராமாயண காவியம் குறிப்பிடும் அரக்கர் குல இராவணன் தம்பி வீடணனின் மகளாவார். இராவணால் சிறைபிடிக்கப்பட்ட சீதை , இலங்கையின் அசோக வனச் சிறையில் இருந்த போது, சீதைக்கு மிகவும் உற்றவளாக  இருந்தார். 

## மேற்கோள்கள்

*
*
* 
* 
*
*
* 
*
*
*

பகுப்பு:இராமாயணக் கதைமாந்தர்கள்
பகுப்பு:இந்து பெண் தெய்வங்கள்
திமிரி

**திமிரி** (ஆங்கிலம்:**Timiri**), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தில் உள்ள ஆற்காடு வட்டத்தில் இருக்கும் ஒரு பேரூராட்சி ஆகும்.

திமிரி ஊராட்சி ஒன்றியத்தின் வட்டார வளர்ச்சி அலுவலகம் திமிரியில் இயங்குகிறது. இவ்வூரில் உள்ள பாஷாண லிங்கேஸ்வரர் கோயிலில் பாஷாணத்தால் ஆன லிங்கம் உள்ளது. இப்பேரூராட்சிக்கு அருகில் உள்ள  குமரகிரி மலையில் உள்ள சுப்பிரமணிய சுவாமிக்கு காவடி எடுத்து வந்து பிராத்தனை செலுத்துவர். இங்கு  முக்கியத் தொழில் விவசாயம், நெசவு, நவீன அரிசி ஆலைகள் ஆகும்.

## அமைவிடம்
சென்னை – ஆரணி வழித்தடத்தில், ஆற்காட்டிலிருந்து 9 கி.மீ தொலைவில் திமிரி பேரூராட்சி அமைந்துள்ளது. இதன் மேற்கே வேலூர் 28 கி.மீ.; வடக்கே ஆற்காடு 9 கி.மீ.; தெற்கே ஆரணி 22 கி.மீ. தொலைவில் உள்ளது. இதனருகே உள்ள தொடருந்து நிலையம், 32 கி.மீ. தொலைவில் உள்ள காட்பாடியில் உள்ளது.

## பேரூராட்சியின் அமைப்பு
6.47 ச.கி.மீ. பரப்பும், 15  பேரூராட்சி மன்ற உறுப்பினர்களையும், 161 தெருக்களையும்  கொண்ட இப்பேரூராட்சி ஆற்காடு (சட்டமன்றத் தொகுதி) மற்றும் அரக்கோணம் மக்களவைத் தொகுதிக்குட்பட்டதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,878  வீடுகளும், 16,246 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 81.76% மற்றும் பாலின விகிதம்   ஆயிரம் ஆண்களுக்கு, 1024 பெண்கள் வீதம் உள்ளனர்.

## மேற்கோள்கள்


பகுப்பு:இராணிப்பேட்டை மாவட்டத்திலுள்ள ஊர்களும் நகரங்களும்
மியாமி பன்னாட்டு வானூர்தி நிலையம்

**மியாமி பன்னாட்டு வானூர்தி நிலையம் ** (*Miami International Airport*,  ஐக்கிய அமெரிக்காவின் புளோரிடா மாகாணத்தில் தெற்கு மியாமி பெருநகரப் பகுதிக்கான முதன்மை வானூர்தி நிலையம் ஆகும். மேலும்  **MIA** என்றும் வரலாற்றில் **வில்காக்ஸ் ஃபீல்டு** என்றும் அறியப்படும் இந்த வானூர்தி நிலையம் மியாமி-டேடு கவுன்ட்டியில் மியாமி நகர்மையத்திலிருந்து  வடமேற்கே எட்டு மைல்கள் (13&nbsp;கி.மீ.) தொலைவில் அமைந்துள்ளது. இது  மயாமி, ஹியாலே, டோரல், மயாமி இசுபிரிங்சு ஆகிய நகரங்களுக்கு இடையே அமைந்துள்ளது.

## மேற்சான்றுகள்

பகுப்பு:ஐக்கிய அமெரிக்க வானூர்தி நிலையங்கள்
கூட்டவழி மூலம் பெறுதல்

**கூட்டவழி மூலம் பெறுதல்** (crowdsourcing) என்பது ஒரு கூட்டம் அல்லது கும்பலிடம் இருந்து உள்ளடக்கத்தை, கருக்களை, வளங்களை அல்லது சேவைகளை பெறும் முறை ஆகும்.  இணையச் சமூகம் ஊடாகப் பெறுவதை இது சிறப்பாகச் சுட்டுகிறது.  அதாவது பரந்துபட்ட மக்கள் வளங்களில் இருந்து சிறிது சிறிதாக உள்ளீடுகளைப் பெற்று, ஒன்றுசேர்த்து ஒரு பெரிய விளைச்சலைப் பெறுதலே கூட்டுவழி மூலம் பெறுதல் ஆகும்.  

கூட்டுவழிச் செயற்திட்டம் வெற்றி பெற என்ன செய்யப்பட வேண்டும், யார் செய்வார்கள், ஏன் செய்வார்கள், எப்படிச் செய்வார்கள் போன்ற கேள்விகளுக்கான பதிலகள் திறமையா வடிவமைக்கப்பட வேண்டும்.

## எடுத்துக்காட்டுக்கள்
* நாட்டுப்புறப் இலக்கியங்கள், கலைக்களஞ்சியங்கள், கலைகள், தொழில்கள்
* கட்டற்ற மென்பொருட்கள் (லினக்சு, குனோம், எச்.டி.எம்.எல், அப்பாச்சி, நிரல்மொழிகள், பல..)
* இசுட்டாக் ஓவர்ஃபுலோ (Stack Overflow) - கேள்விகளுக்கு சரியான பதில்கள்
* சமூகவலை பக்கக்குறிப்புகள்
* மதிப்பீடு வலைத்தளங்கள்
* விக்கியூடகங்கள்

பகுப்பு:நிதிச் சேவைகள்
கோதுமைத்தளிர்

கோதுமைத்தளிர் (Wheatgrass) ஒரு வாழும் இலை பச்சயம் ஆகும். இதன் சிறப்பு என்னவென்றால் இதில் 19 வகையான அமினோ அமிலங்கள்  உள்ளன. நச்சிக் கொல்லியாகவும் முடியை வளரச்செய்யவும் முடிஉதிர்வதைத் தடுக்கவும் செய்கிறது. இதில் அதிக அளவில் உயிர்சத்து ஏ யும் சி யும் உள்ளன. இளமையைத் தக்கவைக்கவும் முதுமையைத் தள்ளிப்போடவும் உதவுகிறது.

**முக்கியமாக  கதிர்வீச்சின் தீயவிளைவுகளைக்  கட்டுப்படுத்துகிறது**. கதிரியல் துறை பணியாளர்கள் பயன் பெறலாம். செவ்வணுப் புரதம் -ஈமோகுளோபின்- உற்பத்திக்கு துணையாகிறது.

## மேற்கோள்கள்

பகுப்பு:புற்கள்
கே. ஆர். சேதுராமன்

**கே. ஆர். சேதுராமன்** ஓமியோபதி மருத்துவர். (குட்டின்) கே. கே. இராமாச்சாரி-கிருட்டிணாமணி அம்மாள் தம்பதியருக்கு 1939ல் மதுரையில் பிறந்தவர். இவர் நூலகர், சிறந்த சமூக வரலாற்று ஆசிரியர் மற்றும் எழுத்தாளர். சௌராட்டிர மொழி வளர்ச்சிக்காக 2006இல் சாகித்திய அகாதமியின் பாஷா சம்மான் விருது பெற்றவர்.

## கல்வி
நூற்றாண்டு விழா கொண்டாடிய மதுரை சௌராட்டிர உயர்நிலைப் பள்ளியில் 1956ல் பள்ளி இறுதி படிப்பு முடித்தவர். தமிழ் உணர்வை ஊட்டி வளர்க்கும் மதுரை தியாகராசர் கலைக்கல்லூரி, மதுரையில் இளங்கலை விலங்கியல் கல்வியை 1960ல் முடித்தவர். மதுரை காமராசர் பல்கலைக்கழகத்தில் எம்.ஏ., முதுகலை பட்டம் பெற்று, சென்னைப் பலகலைக்கழகத்தில் இளங்கலை மற்றும் முதுகலை நூலக அறிவியல் பட்டம் பெற்றார்.

## பணி புரிந்த இடங்கள்
# சென்னைப் பல்கலைகழக விரிவாக்க மைய நூலகம், மதுரை,
# செயின்ட் ஜான் கல்லூரி நூலகம், பாளையங் கோட்டை
# சௌராட்டிர கல்லூரியில் நிறுவன நூலகர்,மதுரை
# சென்னைப் பல்கலைகழக விரிவாக்க  மைய நூலகம், கோவை
# கோவை பாரதியார் பல்கலைக்கழக நூலகம்.

## படைத்த நூல்கள்
# ”சேதுராமன் மும்மொழி சௌராட்டிர அகராதி”. 
# ”தமிழ்நாட்டில் சௌராட்டிரர்:முழு வரலாறு” நூல்.
#  ”ஸ்ரீதியாகராச வேங்கடரமண சரித்திரம்”.
# ”சௌராட்டிரர்களின் கோத்திரங்களும் குடும்பப் பெயர்களும்” எனும் நூல். 
# ”ஸ்ரீமன்நடனகோபால நாயகி சுவாமிகள்” என்ற வரலாற்று நூல்.
# ”வராக விடுதலை” எனும் சிறுகதை.

## சாகித்திய அகாதமி விருது
இந்தியாவில் சிறுபான்மை இனமக்கள் பேசும் மொழிவளர்ச்சிக்காக வழங்கப்படும்,   பாஷா சம்மான் விருதை கே. ஆர். சேதுராமனுக்கும், தாடா. சுப்பிரமணியனுக்கும் கூட்டாக,  2006-இல்  சௌராட்டிர மொழி வளர்ச்சிக்குப் பாடுபட்டதைப் பாராட்டி சாகித்திய அகாதமி வழங்கிப் பாராட்டியுள்ளது.

## மேலும் காண்க
* சாகித்திய அகாதமியின் பாஷா சம்மான் விருது
* தாடா. சுப்பிரமணியன்
* டி. ஆர். தாமோதரன்
* டி. எஸ். சரோஜா சௌந்தரராஜன்

## மேற்கோள்கள்


## ஆதாரநூல்கள்
* சௌராட்டிரர்: முழு வரலாறு, 2008, மூன்றாம் பதிப்பு.

## வெளி இணைப்புகள்
* சௌராட்டிரர் வரலாறு, ஒலி வடிவில்
* சௌராட்டிர சமுகம், பண்பாடு, மொழி, முன்பு வாழ்ந்த பகுதிகள் History of Saurashtrians of Tamilnadu சௌராட்டிர சமுகம், பண்பாடு, மொழி, முன்பு வாழ்ந்த பகுதிகள்   & http://sapovadia.wordpress.com/212/04/03/saurashtra-a-language-region-culture-community 
* சௌராட்டிர சமுக இணையதளங்கள்  http://sourashtraonline.com/ ,  http://www.palkar.org &, http://www.sourashtra.com &  http://www.sourashtrabhasha.org 

பகுப்பு:மதுரை மக்கள்
பகுப்பு:சௌராட்டிர நபர்கள்
பகுப்பு:தமிழக எழுத்தாளர்கள்
பகுப்பு:1939 பிறப்புகள்
பகுப்பு:வாழும் மக்கள்
வெல்கம் ஹோம் (2004 திரைப்படம்)

***வெல்கம் ஹோம்*** (*Welcome home*) என்பது ஆஸ்திரியாவில் தயாரிக்கப்பட்ட ஒரு நகைச்சுவைத் திரைப்படம் ஆகும். அன்ரஸ் க்ரூபர் இயக்கத்தில் 2004 ஆம் ஆண்டில் வெளிவந்தது. 98 நிமிடங்கள் ஓடும் இத்திரைப்படம்  27வது மாஸ்கோ சர்வதேசத் திரைப்பட விழாவில் பங்குபெற்றது.

## சான்றுகள்

பகுப்பு:2004 திரைப்படங்கள்
நீராவி இழுவை இயந்திரம்

**நீராவி இழுவை இயந்திரம்** (*steam tractor*) என்பது நீராவிப் பொறியால் இயங்கும் ஓர் இழுவை இயந்திரம் ஆகும்.

இது வட அமெரிக்காவில், 19 ஆம் நூற்றாண்டின் பிற்பகுதி மற்றும் 20 ஆம் நூற்றாண்டின் முற்பகுதியில் வேளாண்மைத் தேவைகளுக்காகப் பயன்படுத்தப்பட்டது.

பெரிய பிரித்தானியாவில், இவ்வகை இயந்திரங்கள் ஏழு தொன்னுக்குக் குறைவான நிறையுள்ள சிறிய வகை இழுவை இயந்திரங்களுக்காக வடிவமைக்கப்பட்டன.

பகுப்பு:இயந்திரங்கள்
குவாங்சௌ

**குவாங்சௌ **, (Guangzhou) அல்லது **கன்ரன்** அல்லது **குவாங்சூ**, சீனாவின் மாநில நகரங்களில் ஒன்றாகும். அந்நாட்டின் குவாங்டாங் மாநிலத்தின் தலைநகராக உள்ளது. சீனாவின் ஐந்து தேசிய மைய நகரங்களில் ஒன்றாக விளங்குகிறது. தென் மத்திய சீனத்தில் பவள நதிக்கரையோரம் ஹாங்கொங்கிலிருந்து 120 கி.மீ. (75 மைல்) தொலைவில் அமைந்துள்ளது. இந்நகரம் முக்கிய போக்குவரத்து மையமாகவும் வணிகத் துறைமுகமாகவும் விளங்குகிறது.

குவாங்சௌ சீனத்தின் மூன்றாவது பெரிய நகரமாகும். 2000ஆம் ஆண்டு கணக்கெடுப்பின்படி நகரத்தின் மக்கள் தொகை 6 மில்லியனாகவும் புறநகரத்தின் பரப்பளவில் 11.85 மில்லியனாகவும் உள்ளது.

16வது ஆசிய விளையாட்டுப் போட்டிகள் 2010ஆம் ஆண்டு நவம்பர் 12 முதல் 27 வரை இங்கு நடைபெற்றது.

## மேற்கோள்கள்
  

## வெளியிணைப்புகள்

* குவாங்சௌ இன்டர்நேசனல்  - குவாங்சௌ நகராட்சியின் அலுவல்முறை இணையதளம்
* குவாங்சௌ, சீனா பிணையம் 
* குவாங்சௌ நகரவை சுற்றுலா மையம் 

பகுப்பு:சீன நகரங்களும் ஊர்களும்
சான்-சார்லஸ் கான்டின்

**சான்-சார்லஸ் கான்டின்** (*Jean-Charles Cantin*, பிப்ரவரி 17, 1918 - பிப்ரவரி 5, 2005) ஒரு கனடிய அரசியல்வாதி ஆவார். 1962 - 1968 கியூபெக் தென் பகுதிகளில் வெற்றி பெற்றார். 1968 முதல் 1972 வரை லூயிஸ்-ஹெபெர்ட் பகுதிகளில் வெற்றி பெற்றார். இவர் கனடா லிபரல் கட்சி உறுப்பினராவார். அரசியலில் நுழைவதற்கு முன், இவர் கியூபெக் நகரத்தில் வழக்கறிஞராகப் பணியாற்றினார்.

பகுப்பு:1918 பிறப்புகள்
பகுப்பு:2005 இறப்புகள்
பகுப்பு:கனடிய அரசியல்வாதிகள்
ஜெசிகா ஆண்டர்சன்

**ஜெசிகா ஆண்டர்சன்**  என்பவர் ஓர் அமெரிக்க நடிகை ஆவார். இவர் பேஷன்ஸ், தி பிளேபுக் ஆகியவற்றில் நடித்துப் புகழடைந்தார். இவர் கிஸ் கிஸ் பேங் பேங் மற்றும் பிக் மம்மாஸ் ஹவுஸ் 2 ஆகிய  திதிரைப்படங்களில் சிறிய வேடங்களில் நடித்துள்ளார்.

பகுப்பு:அமெரிக்க நடிகைகள்
பகுப்பு:வாழும் மக்கள்
யானைச் சுறா

**யானைச் சுறா**, *Callorhinchus milii*, எனும் விலங்கியல் பெயர் கொண்டவகுப்பு Chondrichthyes க்குரிய சுறா வகைக்குரிய மீனாகும். இது ஆவுஸ்திரேலிய பேய்ச்சுறா, வெள்ளை மீன், யானைமீன், மகோரேப்பு எனப் பல பெயர்களில் அழைக்கப்படுகின்றது.

இது தெற்கு ஆஸ்திரேலியா,  கிழக்குக் கேபேயின் தென் பகுதி மற்றும் நியூசிலாந்து, பகுதிகளில் 200 - 500மீட்டர் ஆழத்தில் வாழக்கூடியது. இது 60-120 சென்டிமீட்டர் வரை நீளமுடையது. ஆண் விலங்கு  65 சதம மீட்டர் வரை வளரக்கூடியது.

## மேற்கோள்கள்

பகுப்பு:சுறாக்கள்
வோல்ட்டு லெட்டிங்கம்

**வோல்ட்டு லெட்டிங்கம்** (Walt Ledingham) ஒரு தொழில்முறை பனி வளைகோல் பந்தாட்ட வீரர். இவர் அக்டோபர் 26, 1950 அன்று பிறந்தார். தேசிய ஹாக்கிப் போட்டியில் 15 முறை விளையாடியுள்ளார் . அவர் பிளாக் ஹாக் மற்றும் மன்ஹாட்டன் ஆகியவற்றில் விளையாடியுள்ளார்.

பகுப்பு:பனி விளையாட்டுக்கள்
பகுப்பு:அமெரிக்க விளையாட்டு வீரர்கள்
பகுப்பு:1950 பிறப்புகள்
பகுப்பு:வாழும் மக்கள்
ஜான் கில்லிஸ்

**ஜான் கில்லிஸ்** (*John Gillies*, MD, 1792 - 24 நவம்பர் 1834) ஸ்காட்லாந்தைச் சேர்ந்த ஒரு தாவரவியல் அறிஞர். முதலில் ஸ்காட்டியக் கடற்படையில் பணியாற்றினார். எடின்பரோ பல்கலைக்கழகத்தில் படித்த அவர், நெப்போலியப் போர்களின் போது போது பிரித்தானிய ரோயல் கடற்படையில் பணியாற்றினார். நாடுகாண் பயணியான இவர் தென்னமெரிக்காவுக்குப் பலமுறை சென்றுள்ளார்.

காச நோயால் பீடிக்கப்பட்ட கில்லிசு தனது உடல் நிலை தேறுவதற்கு தென்னமெரிக்காவின் காலநிலை உதவும் என எண்ணி தனது 28 வயதில் அர்கெந்தீனா சென்றார். பல போர்கள், உள்நாட்டுக் குழப்பங்கள் மத்தியில் 8 ஆண்டுகள் வரை அங்கு தங்கியிருந்தார். 1828 ஆம் ஆன்டில் நாடு திரும்புவதற்கு முன்னர் இவர் கியூ தாவரவியற் பூங்காவிற்கு பல தாவரங்களை அனுப்பியுள்ளார். 42 வது அகவையில் 1834 நவம்பர் 24 இல் எடின்பரோவில் காலமானார்.

பல தாவரங்களுக்கு இவரது நினைவாகப் பெயர் சூட்டப்பட்டுள்ளன:
* (முண்மூலிகைக் குடும்பம் ) *Adhatoda gilliesii* Nees
* (முண்மூலிகைக் குடும்பம் ) *Poikilacanthus gilliesii* (Nees) Lindau
* (Adiantaceae) *Notholaena gilliesii* Antoine Laurent Apollinaire Fée
* (Anacardiaceae) *[Lithraea gilliesii* Griseb. 
* (Asclepiadaceae) *Oxystelma gilliesii* K.Schum.
* (Asteraceae) *Taraxacum gilliessi* Hook. & Arn.
* (Blechnaceae) *Orthogramma gilliesii* C.Presl 
* (Bromeliaceae) *Dyckia gilliesii* Baker
* (Caesalpiniaceae) *Caesalpinia gilliesii* (நத்தானியேல் வாலிக் ex Hook.) Benth.

## பன்னாட்டு பெயர்சுருக்கத் தரக்குறியீடு

* 368 தாவரங்களில்  இவரது பெயர்சுருக்கம் நிறுவப்பட்டுள்ளது.

## மேற்கோள்கள்

பகுப்பு:1792 பிறப்புகள்
பகுப்பு:1834 இறப்புகள்
பகுப்பு:இசுக்காட்லாந்து தாவரவியலாளர்கள்
பகுப்பு:இசுக்காட்லாந்து அறிவியலாளர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:சூரியகாந்திக் குடும்பம்
பகுப்பு:தகவற்பெட்டி தேவைப்படும் தாவரவியல் கட்டுரைகள்
இதிகாசம்

**இதிகாசம்** எனப்படுவது கடவுள், கடவுள் அவதாரம் அல்லது பெரும் வீரர்கள் நிகழ்த்திய அரும்பெரும் வீரச் செயல்களையும், நீதிநெறிகளையும் விவரிக்கும் புராண வரலாறாகும் (Pre-historic Period). இதி-ஹ-ஆஸ என்பதற்கு இப்படி உண்மையில் இருந்தது என்று அர்த்தமாகும். இந்தியாவைப் பொறுத்தளவில் இராமாயணமும், மகாபாரதமும் இதிகாசங்கள் என்றழைக்கப்படுகின்றன.

நில உடமைச் சமுதாயம் ஒரு காலகட்டம் வரை இருந்து அடுத்த கட்டத்திற்கு மாறி செல்லும்போது அதன் பரிணாமங்கள், நிகழ்வுகள், மாறுதல்கள்,அனைத்தும் வாய்மொழியாக ஒருகாலகட்டம் வரையிலும் குருவின் மூலமாக சீடர்களுக்கு சொல்லி வைக்கப்பட்டு, செவி வழிச் செய்தியாக சில காலம் வரையிலும் இருந்து சமுதாய பரிணாம வளர்ச்சியை தனதாக்கிக்கொண்டு பல ஆயிரம் ஆண்டுகள் கால ஓட்டத்தையும், அதன் சமூக நியதிகளை இதிலிருந்து எடுத்து மேற்கோள்கள் காட்டிடவும், நீதி சொல்லவும், சமுதாய சட்டங்களாகவும் காலத்தை கடந்தும், தெளிவாகவும், எளிமையாகவும், சிக்கலான, நெருடலான, மனிதகுலச் சிந்தனைகளை உள்வாங்கி, உயர்ந்து நிற்கிற வரலாற்றுப் பெட்டகமே இதிகாசமாகும்.

## மகாபாரதம்

ஒரு மகன் தன் தந்தையின் விருப்பத்திற்காக தந்தைக்கு  மறுமணம் செய்து கொள்ள வேண்டி தனது சிற்றின்ப நுகர்வையும்,அரசாளும் உரிமையையும் தியாகம் செய்கிறான் (பீஷ்மர்). தன் ஆண்மையால் குழந்தை பிறக்காது என்று அறிந்த பாண்டு, மனைவியான குந்தி தேவிக்கு கடவுள்களை நினைத்ததால் கடவுள்களின் அம்சத்தில் குழந்தைகளை தத்தெடுக்கின்றனர். குந்தி தேவி பெற்ற வரத்தினால் (பாண்டு குந்தி தேவி). ஒரு பெண் தன் கணவன் பார்வையிழந்த நிலைக்காக தானும் கண்களை கட்டிக்கொள்கிறாள் (காந்தாரி). ஓர் ஆணின் ஆண்தன்மை ஓராண்டுக்குப் பயனற்றுப்போக வைக்கப்படுகிறது (அருச்சுனன்) பெண் ஒரு சபையின் நடுவில் துகில் உரியப்படுகிறாள் (திரௌபதி). ஒரு மாணவன் (ஏகலைவன்) தேரோட்டியின் மகன் என்பதினால்  கல்வி மறுக்கப்படுகிறது. தகுதி இருந்தும் (கர்ணன்) போட்டிக்கு அனுமதியும் மறுக்கப்படுகிறது. சொத்துக்காக ஒரு குடும்பம் (கௌரவர், பாண்டவர்) பிரிந்தும், புதிய நகரை உருவாக்க மிகப்பெரிய(காண்டவப்பிரஸ்தம்)காடு அழிக்கப்படுகிறது. ஓர் அரசன் தன் இராச்சியத்தையே சூதாட்டத்தில் இழக்கிறான்,(தர்மன்).  ஓர் அரசி, யயாதியின் அரண்மனையில் பணிப்பெண்ணாக சேவை செய்கிறாள்.(அசுரர்களின் அரசனான விருஷபர்வனின் மகள் சர்மிஷ்டை) தோற்றவர்கள் சொர்க்கத்துக்குச் செல்கிறார்கள் (கௌரவர்). வென்றவர்கள் தங்கள் குழந்தைகளை இழக்கிறார்கள் (பாண்டவர்). நிலம் இரத்தத்தால் குளிப்பாட்டப்படுகிறது (குருச்சேத்திரப் போர்). கடவுள் ஒரு பெண்ணால் சபிக்கப்படுகிறார்(கிருட்டிணன்), அருச்சனனின் அறியாமையை நீக்க போர்க்களத்தில் பிறக்கிறது பகவத் கீதை, மகாபாரதக்கதையை சிறப்பு செய்வது கதைமாந்தர்கள் பலர் செய்யும் சபதங்களும், முனிவர்கள் கதைமாந்தர்களுக்கு விடும் சாபங்களுமே.

## இராமாயணம்

## காண்க

## ஆதாரங்கள்


## வெளி இணைப்புகள்

பகுப்பு:புனைவு
சான் பிரான்சிஸ்கோ பன்னாட்டு வானூர்தி நிலையம்

**சான் பிரான்சிஸ்கோ பன்னாட்டு வானூர்தி நிலையம்** (*San Francisco International Airport*, ) ஐக்கிய அமெரிக்காவின்  கலிபோர்னியா மாநிலத்தில்  சான் பிரான்சிஸ்கோ நகர மையத்திலிருந்து  தெற்கே அமைந்துள்ள பெரிய பன்னாட்டு வானூர்தி நிலையம் ஆகும். இது அரசமைப்பு இல்லாத சான் மாத்தியோ கவுன்ட்டியில் மில்பிரே நகருக்கும் சான் புருனோ நகருக்கும் இடையே அமைந்துள்ளது. இது பொதுவாக அமெரிக்கரால்  **SFO** ("**S**an **F**rancisc**O**" என்பதில் இருந்து) எனக் குறிப்பிடப்படுகிறது. இங்கிருந்து வட அமெரிக்காவின் அனைத்து இடங்களுக்கும் வான்பறப்புகள் உள்ளன. ஐரோப்பா மற்றும் ஆசியாவிற்கான நுழைவாயிலாகவும் இது விளங்குகிறது.

சான் பிரான்சிஸ்கோ வளைகுடாப் பகுதியில் மிகப் பெரும் வானூர்தி நிலையமாக விளங்கும் இது  கலிபோர்னியாவில் லாசு ஏஞ்சலசு பன்னாட்டு வானூர்தி நிலையத்தை அடுத்த இரண்டாவது போக்குவரத்து மிக்க நிலையமாகவும் உள்ளது. 2009இல் இந்த நிலையம் ஐக்கிய அமெரிக்காவி்ன் பத்தாவது போக்குவரத்து மிக்க நிலையமாக விளங்கியது. உலகளவில் இருபதாவது நிலையில் இருந்தது.  வெர்ஜின் அமெரிக்காவின் முதன்மைத் தளமாகவும் இது விளங்குகிறது. யுனைட்டெட் ஏர்லைன்சின் ஒரே பராமரிப்புத்  தளமாகவும் உள்ளது.

பயணிகளின் வசதிக்காக இந்த வானூர்தி நிலையத்தில் பலவித உணவு மற்றும் பானங்கள் வசதிகளும், அங்காடிகளும்,பொது குளியலறைகளும், சாமான் வைப்பிடங்களும்,மருத்துவ மனையும் உள்ளன. வழிதவறிய அல்லது தனித்து விடப்பட்ட  பயணிகளுக்காகவும் படைத்துறைப் பயணிகளுக்காகவும் சேவை மையங்கள் ஏற்படுத்தப்பட்டுள்ளன.  இங்கு லூயி ஏ.டுர்பென் வான்போக்குவரத்து அருங்காட்சியகம், நிலைய நிர்வாக ஆணையத்தின் நூலகம் மற்றும் தற்காலிக/நிரந்தர கலைக் காட்சிக்கூடங்கள்   அமைக்கப்பட்டுள்ளன. பொதுமக்களுக்கு இலவச ஒய்-ஃபை வசதியும் பெரும்பாலான முனையங்களில் வழங்கப்பட்டுள்ளன.

சான் மாத்தியோ கவுன்ட்டியில் அமைந்திருந்தாலும் இதன் உரிமையாளராக சான் பிரான்சிஸ்கோ நகர மற்றும் கவுன்ட்டி உள்ளது. இந்த நகரமைப்பின் சான் பிரான்சிஸ்கோ வானூர்தி நிலைய ஆணையத்தால் உருவாக்கப்பட்ட *எஸ்எஃப்ஓ என்டர்பிரைசஸ்*  இதன் வணிகமய கையகப்படுத்துதல்களையும் அவ்வாறு பெற்ற சொத்துக்களை நிர்வகிப்பதையும் மேற்கொள்கிறது. எடுத்துக்காட்டாக இந்த நிறுவனம் ஹொண்டுராசின் வானூர்தி நிலையங்களின் உரிமையாளராகவும் பராமரிப்பாளராகவும் உள்ளது.
## மேற்சான்றுகள்

## வெளி இணைப்புகள்

* சான் பிரான்சிஸ்கோ பன்னாட்டு வானூர்தி நிலைய வலைத்தளம்
* சான் பிரான்சிஸ்கோ பன்னாட்டு வானூர்தி நிலையம் சமூக வட்டமேசை முகப்புப் பக்கம்
* சான் பிரான்சிஸ்கோ பன்னாட்டு வானூர்தி நிலையம் தகவல் வலைத்தளம் 

பகுப்பு:ஐக்கிய அமெரிக்க வானூர்தி நிலையங்கள்
பகுப்பு:கலிபோர்னியா
சார்லட் டக்ளஸ் பன்னாட்டு வானூர்தி நிலையம்

**சார்லட் டக்ளஸ் பன்னாட்டு வானூர்தி நிலையம்** (*Charlotte Douglas International Airport*, ) ஐக்கிய அமெரிக்காவின் வட கரொலினா மாநிலத்தில் சார்லட்டில் அமைந்துள்ள குடிசார்-படைசார் கூட்டு பன்னாட்டு  வானூர்தி நிலையம் ஆகும். 1935இல் சார்லட் நகராட்சி வானூர்தி நிலையமாக நிறுவப்பட்ட இந்த நிலையம் 1954இல் சார்லட் மேயராக இருந்த பென் எல்பெர்ட் டக்ளஸ் நினைவாக டக்ளஸ் நகராட்சி வானூர்தி நிலையமாக பெயர் மாற்றப்பட்டது. 1982இல்  இதன் தற்போதைய பெயருக்கு   மாற்றப்பட்டது. இது யுஎஸ் ஏர்வேசின் மிகப்பெரும் முனைய நடுவமாக விளங்குகிறது. 2008இல் இங்கிருந்து 175 சேரிடங்களுக்கு உள்ளூர் மற்றும் பன்னாட்டு சேவைகள் இயக்கப்பட்டன.  2009இல் ஐக்கிய அமெரிக்க நாட்டில் 9வது போக்குவரத்து மிகுந்த நிலையமாக இருந்தது. 2012இல்  உலகின் 23வது மிகுந்த பயணிகள் போக்குவரத்து உடைய வானூர்தி நிலையமாக இருந்தது.

## மேற்சான்றுகள்

## வெளி இணைப்புகள்

* 
*   நிலைய வழிகாட்டி

பகுப்பு:ஐக்கிய அமெரிக்க வானூர்தி நிலையங்கள்
பகுப்பு:வட கரொலைனா
கரிணாம்பட் ஊராட்சி

**கரிணாம்பட் ஊராட்சி** (*Karnambut Gram Panchayat*), தமிழ்நாட்டின் வேலூர் மாவட்டத்தில் உள்ள காட்பாடி வட்டாரத்தில் அமைந்துள்ளது. இந்த ஊராட்சி, காட்பாடி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ஆழ்வார்தாங்கல்
# கரிணாம்பட்
# காலனி

## கோயில்
கார்ணாம்பட்டு, காட்பாடிக்கு 8 கி.மீ தொலைவில் அமைந்துள்ளது.  இங்கு தர்மசம்வர்த்தினி சமேத கைலாசநாதர் கோயில் உள்ளது. இது பிற்காலச் சோழர் காலத்தைச் சேர்ந்ததாகக் கருதப்படுகிறது. இங்குள்ள முகப்பு மண்டபம், நந்தி தேவர், கொடி மரம், விமானம் ஆகியன சோழர் கட்டடக்கலையை நினைவுபடுத்துகின்றன.

## மேற்கோள்கள்

பகுப்பு:வேலூர் மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
தமிழ்த் திரைப்படங்களின் பட்டியல், 2014

2014 ஆம் ஆண்டில் வெளிவந்த தமிழ்த் திரைப்படங்கள் அகர வரிசையில் இங்கு பட்டியலிடப்படுகின்றன.

## பெரும் வரவேற்பைப் பெற்ற திரைப்படங்கள்
### வசூல் சாதனை புரிந்த திரைப்படங்கள்
2015, சனவரி மாதம் சிஃபி இணையதளம் வெளியிட்ட 2014ம் ஆண்டில் வெளியான சில நாட்களில் படத்தின் தயாரிப்பாளர், வெளியீட்டாளர், திரையரங்க உரிமையாளர், வெளி மாநில மற்றும் வெளிநாட்டு வருவாய், சாட்டிலைட் உரிமம் மற்றும் வெளியிட உரிமை பெற்றோர்களுக்கு பெரும் வருவாய் ஈட்டித்தந்த முதல் ௧௦ திரைப்படங்களின் பட்டியலை வெளியிட்டது.

௧. கத்தி
௨. வேலையில்லா பட்டதாரி
௩. ஜில்லா
௪. அரண்மனை
௫. மான் கராத்தே
௬. மஞ்சப்பை
௭. யாமிருக்க பயமே
௮. மெட்ராஸ்
௯. ஜிகர்தண்டா
௧௦. பிசாசு

#### வெளிநாடுகளில்
2014 திசம்பர் மாதம் பிகைன்டுவுட்ஸ் இணையதளம் ரென்டிராக் எனும் உலகளாவிய நிறுவனத்தின் மூலம் 2014ம் ஆண்டில், வெளிநாடுகளில் அதிக வருவாய் ஈட்டிய திரைப்படங்களின் பட்டியலை வெளியிட்டது.

### விமர்சனங்கள்

#### தி இந்து
2014ம் ஆண்டின் சிறந்த 20 திரைப்படங்களின் பட்டியலை தி இந்து (தமிழ் நாளிதழ்) வெளியிட்டது.

௧. ஜீவா
௨. மெட்ராஸ்
௩. பொறியாளன்
௪. அப்புச்சி கிராமம்
௫. அரிமா நம்பி
௬. பர்மா
௭. கோலி சோடா
௮. இனம்
௯. ஜிகர்தண்டா
௧௦. கதை திரைக்கதை வசனம் இயக்கம்
௧௧. நெடுஞ்சாலை
௧௨. நெருங்கி வா முத்தமிடாதே
௧௩. ஒரு கன்னியும் மூணு களவாணிகளும்
௧௪. பிசாசு
௧௫. பூவரசம் பீப்பீ
௧௬. சைவம்
௧௭. தெகிடி
௧௮. திருடன் போலீஸ்
௧௯. வாயை மூடி பேசவும்
௨௦. வேலையில்லா பட்டதாரி

#### சிஃபி இணையதளம்
2014ம் ஆண்டின் சிறந்த 15 திரைப்படங்களின் பட்டியலை சிஃபி இணையதளம் வெளியிட்டது.

௧. கோலி சோடா
௨. தெகிடி
௩. குக்கூ
௪. இனம்
௫. ஒரு கன்னியும் மூணு களவாணிகளும்
௬. வாயை மூடி பேசவும்
௭. முண்டாசுப்பட்டி
௮. சைவம்
௯. சதுரங்க வேட்டை
௧௦. ஜிகர்தண்டா
௧௧. கதை திரைக்கதை வசனம் இயக்கம்
௧௨. மெட்ராஸ்
௧௩. ஜீவா
௧௪. காவியத் தலைவன்
௧௫. பிசாசு

#### இந்தியா கிளிட்ஸ்
2014ம் ஆண்டின் சிறந்த 12 திரைப்படங்களின் பட்டியலை இந்தியா கிளிட்ஸ் வெளியிட்டது.

௧. அரண்மனை
௨. அரிமா நம்பி
௩. கோலி சோடா
௪. ஜிகர்தண்டா
௫. கத்தி
௬. மெட்ராஸ்
௭. முண்டாசுப்பட்டி
௮. நாய்கள் ஜாக்கிரதை
௯. சதுரங்க வேட்டை
௧௦. தெகிடி
௧௧. வேலையில்லா பட்டதாரி
௧௨. யாமிருக்க பயமே

## வெளியான அல்லது தேதிக் குறித்தப் படங்கள்

### சனவரி - சூன்

### சூலை&nbsp;- திசம்பர்

## தேதி குறிக்கப்படாத படங்கள்

## குறிப்பிடத்தக்க இறப்புகள்

## மேற்கோள்கள்

பகுப்பு:தமிழ்த் திரைப்படங்களின் பட்டியல்கள்
சூது கவ்வும்

**சூது கவ்வும்** (*Soodhu Kavvum*) நாளைய இயக்குநர் எனும் தொலைக்காட்சி நிகழ்ச்சி மூலம் அறிமுகமான நலன் குமாரசாமி இயக்கத்தில் வெளிவந்த தமிழ்த் திரைப்படம் ஆகும். விஜய் சேதுபதி, சஞ்சிதா ஷெட்டி, அசோக் செல்வன், பாபி சிம்ஹா, ரமேஷ் திலக், கருணாகரன், ராதாரவி மற்றும் எம். எஸ். பாஸ்கர் ஆகியோர் முக்கிய வேடங்களில் நடித்த இத்திரைப்படம் 2013 ஆம் ஆண்டு மே 1 அன்று வெளிவந்தது.

## நடிகர்கள்
* விஜய் சேதுபதி
* சஞ்சிதா ஷெட்டி
* அசோக் செல்வன்
* சிம்ஹா, ரமேஷ் திலக்
* கருணாகரன்
* ராதாரவி
* எம். எஸ். பாஸ்கர்

## கதைச் சுருக்கம்
தனக்கென ஒரு கொள்கை வைத்துக் கொண்டு சின்னச் சின்ன கடத்தல் வேலைகளைச் செய்து வருபவர் விஜய் சேதுபதி. அவருடன் 3 இளைஞர்களும் சேர்கிறார்கள். ஒருநாள் ஒரு அமைச்சரின் மகனைக் கடத்த ஒப்புக் கொள்கிறார்கள். அதில் ஒரு திருப்பமாக, கடத்தப்பட்ட அமைச்சர் மகனே இவர்களுடன் பங்காளியாகிறான். ஆனால் கடத்தல் வேன் விபத்துக்குள்ளாகிறது. கடத்தல் திட்டம் கவிழ்ந்துவிடுகிறது. இந்தக் கும்பலைப் பிடிக்க ஒரு நேர்மையான போலீஸ் அதிகாரி வருகிறார். அவர் துரத்த, இந்த கடத்தல் கும்பல் ஓட நகைச்சுவை விறுவிறுப்பும் கலந்த முடிவுடன் படம் முடிவுறுகிறது.

## மறுதயாரிப்புகள்
இந்தத் திரைப்படம் தெலுங்கு, உருது ஆகிய மொழிகளில் மறுதயாரிப்பு செய்யப்பட்டது.

## மேற்கோள்கள்

## வெளி இணைப்புகள்
* 

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:ராதாரவி நடித்த திரைப்படங்கள்
மெக்காரன் பன்னாட்டு வானூர்தி நிலையம்

**மெக்காரன் பன்னாட்டு வானூர்தி நிலையம் ** (*Harry Reid International Airport*, ) ஐக்கிய அமெரிக்காவின் நெவாடா மாநிலத்திலுள்ள  லாஸ் வேகஸ் மற்றும் கிளார்க் கவுன்ட்டி பகுதிகளுக்கு சேவை வழங்கும் முதன்மை வணிகமய வானூர்தி நிலையம் ஆகும். இந்த வானூர்தி நிலையம் லாஸ் வேகஸ் நகரின் மையத்திலிருந்து  ஐந்து மைல்கள்  (8&nbsp;கி.மீ.) தெற்கில் கிளார்க் கவுன்ட்டியில் உள்ள அரசமைப்பில்லா *பாரடைஸ்* பகுதியில் அமைந்துள்ளது.   பரப்பளவில் விரிந்துள்ள இந்த நிலையத்தில் நான்கு ஓடுபாதைகள் உள்ளன. மெக்காரன் நிலையத்தின் உரிமையாளராக கிளார்க் கவுன்ட்டி உள்ளது;  கிளார்க் கவுன்ட்டி வான்போக்குவரத்து துறையால் (DOA) இயக்கப்படுகிறது.  இந்த வானூர்தி நிலையம் பெப்ரவரி 2012 இலிருந்து இசுபிரிட் ஏர்லைன்சின் பராமரிப்பு தளமாக  உள்ளது. முன்னாள் நெவாடா செனட்டர் பேட் மெக்காரன் நினைவாக இந்த வானூர்தி நிலையம் பெயரிடப்பட்டுள்ளது.

2012இல் மெக்காரன் பயணிகள் போக்குவரத்தில் உலகின் 24வதாகஉள்ளது. இந்த நிலையம் வழியே 2012இல்  40,799,830 பயணிகள் பயணித்துள்ளனர். 527,739 வானூர்தி ஏற்றங்களையும் இறக்கங்களையும் கையாளும் இது வானூர்தி போக்குவரத்தின் அடிப்படையில் உலகின் 8வது போக்குவரத்து மிகுந்த வானூர்தி நிலையமாக விளங்குகிறது. மெக்காரன் தனது நிதித்தேவைகளை தானே சம்பாதித்துக் கொள்வதால் கவுன்ட்டியின் பொதுநிதியிலிருந்து எந்த மானிய உதவியும் பெறுவதில்லை.
## மேற்சான்றுகள்

## வெளி இணைப்புகள்

* மெக்காரன் பன்னாட்டு வானூர்தி நிலையம், அலுவல்முறை வலைத்தளம்
* மெக்காரன் வானூர்தி நிலையத்தின் வரலாறு , *onlinenevada.org*
* Flight and checkpoint delays, *lasvegassun.com*
* Howard W. Cannon Aviation Museum  - official site 
*  diagram from Nevada DOT

பகுப்பு:ஐக்கிய அமெரிக்க வானூர்தி நிலையங்கள்
பகுப்பு:நெவாடா
ஆச்சார்ய கிருபளானி

**ஆச்சார்ய கிருபளானி** என்று அறியப்படும் **ஜீவிதராம் பகவன்தாஸ் கிருபளானி** (நவம்பர் 11, 1888 – மார்ச்சு 19, 1982) இந்திய விடுதலைப் போராட்ட வீரர் மற்றும் அரசியல்வாதி ஆவார். இந்திய விடுதலையின் போது காங்கிரசு கட்சியின் தலைவராக இருந்தவர். பிரதமர் பதவிக்கான நபரைத் தேர்ந்தெடுக்கும் பொருட்டுக் காங்கிரசு கட்சிக்குள் நடத்தப்பட்ட தேர்தலில் சர்தார் வல்லப்பாய் படேல் அவர்களுக்கு அடுத்தபடியாக இரண்டாம் அதிகபட்ச வாக்குகளை இவர் பெற்றிருந்தார். எனினும் மோகன்தாசு கரம்சந்த் காந்தி ஜவகர்லால் நேருவைப் பிரதமராக்கினார்.

1970களின் நெருக்கடி நிலைக்குப் பின்னர் இவரது அரசியல் பங்களிப்பு குறைந்து போனது.

## ஆரம்ப காலம்
ஜீவத்ராம்(ஜீவாத்ராம்) பகவன்தாஸ் கிருபளானி 1888 ஆம் ஆண்டு ஐதராபாத்தில் உள்ள சிந்து மாகாணத்தில் பிறந்தார். பூனேயில் உள்ள ஃபெர்குசன் கல்லூரியில் பட்டப்படிப்பு முடித்தவுடன் பள்ளியில் ஆசிரியராக பணி புரிந்தார். பின்னர் காந்தி தென் ஆப்ரிக்காவிலிருந்து வந்த பிறகு விடுதலை இயக்கத்தில் சேர்ந்தார். அவர் காந்திஜியிடம் மிகவும் நெருக்கமாக இருந்து ஒரு காலத்தில் அவரின் முக்கிய சீடராகவும் திகழ்ந்தார். அவர் 1970 இல் நடந்த அவசரகால பிரகடனத்திற்கு அதிருப்தி தெரிவித்தவர்களில் முக்கியமானவராக இருந்தார்.

கிருபளானி ஒத்துழையாமை இயக்கத்தில் பங்கேற்றதுடன் காந்தியின் குஜராத், மகாராஷ்டிரா ஆசிரமங்களில் சமுக சீர்திருத்தங்கள் மற்றும் கல்வி சம்பந்தப்பட்ட பணிகளில் ஈடுபட்டிருந்தார். பிறகு பிஹார் மற்றும் வடக்கிந்தியாவிற்கு சென்று புது ஆசிரமங்கள் அமைக்க எற்பாடு செய்தார்.

## மேற்கோள்கள்

## வெளி இணைப்புகள்

பகுப்பு:இந்திய விடுதலைப் போராட்ட வீரர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1888 பிறப்புகள்
பகுப்பு:1982 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:காந்தியவாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1ஆவது மக்களவை உறுப்பினர்கள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
நிஷி மக்கள்

**நிஷி மக்கள்** இந்தியாவின் அருணாசலப் பிரதேச மாநிலத்தில் பெரும்பான்மையினராய் வாழும் ஒரு பழங்குடி இனக்குழுவினர். 

அருணாச்சலப் பிரதேசத்தின் பபும் பரே மாவட்டம், கிழக்கு காமெங் மாவட்டம்கீழ் சுபன்சிரி மாவட்டம், குருங் குமே மாவட்டம், மற்றும் மேல் சுபன்சிரி மாவட்டத்தின் சில பகுதிகளிலும் அசாம் மாநிலத்தின் சோனித்பூர், வடக்கு இலட்சிமிபூர் மாவட்டங்களிலும் இவ்வின மக்கள் வசிக்கின்றனர்.

2001 ஆம் ஆண்டு மக்கள் தொகைக்கணக்கெடுப்பின் படி இவர்களின் மக்கள் தொகை 300,000 ஆகும். இவர்களின் மொழி சீன-திபெத்திய மொழிக் குடும்பத்தைச் சேர்ந்ததாகும்.

பலமனைவி மணம் இவ்வினத்தினரிடையே பரவலாய்க் காணப்படும் ஒன்றாகும்.

பகுப்பு:அருணாசலப் பிரதேசம்
பகுப்பு:இந்தியப் பழங்குடிகள்
காவன்தீசன்

**காவன்தீசன்** அல்லது **காகவண்ண தீசன்** (கி.மு. 205 -167) (காகத்தை போல் நிறம் உள்ளவன்) என்பவன் இலங்கையின் உருகுணை பகுதியை ஆண்டவன். எல்லாளன் வடக்கு இலங்கையை ஆண்டபோது காவன்தீசன் தெற்கு மற்றும் தென்கிழக்கு இலங்கையை இணைத்த உருகுணை பிரதேசத்தை ஆண்டான். காகவண்ண தீசனுக்கும் அவனுடைய இரண்டாவது மனைவியான விகாரமாதேவிக்கும் பிறந்தவனே துட்டகைமுனு. துட்டகைமுனு காகவண்ண திச்சனிடம் இலங்கையை ஆண்ட தமிழ் மன்னனான எல்லாளன் என்பவன் மீது போர் தொடுக்க வற்புறுத்தினான். எல்லாளன் மீதுள்ள மக்கள் பலம் மற்றும் படை பலம் கருதி காகவண்ண தீசன் எல்லாளன் மீது போர் தொடுக்க அச்சமுற்றான். இதை ஏளனப்படுத்தி பெண்களின் அணிகலன்களை தந்தைக்கு பரிசாக அனுப்பி வைத்தான் துட்டகைமுனு. இந்த வருத்தத்தால் காகவண்ண  தீசன் இறந்தான். துட்டகைமுனுவிற்கு காவன்தீசன் எல்லாளன் மீது படை எடுக்க உதவாவிட்டாலும் அவனுடைய தாயான விகாரமாதேவி உதவினாள்.

## பத்துத் தளபதிகள்
காவன்தீசனின் பத்துத் தளபதிகள் எனப்படுபவர்கள் இலங்கையின் காவன்தீச மன்னனால் தனது படையில் சேர்த்துக் கொள்ளப்பட்ட பலம் வாய்ந்த விசேட திறமைகள் கொண்ட பத்து இளைஞர்களாவர். அங்கம்போர என்ற இலங்கையின் தற்காப்புக்கலை வல்லுநர்கள். காவன்தீச மன்னன் இந்தப் பத்துத் தளபதிகளையும்  நியமித்து அவர்கள் ஒவ்வொருவரின் கீழும் ஆயிரம் இளைஞர்கள் பணி புரியும் வண்ணம் தனது படை ஒழுங்கமைத்தான்.

* நந்தி மித்ர
* சுரநிமல
* மகாசோன
* கோதாயிம்பர
* தேரபுத்தபாய
* பரண
* வேலுசுமண
* கஞ்சதேவ
* புஸ்ஸதேவ
* லபியவசப

## மேற்கோள்களும் குறிப்புகளும்


பகுப்பு:இலங்கை மன்னர்கள்
பகுப்பு:காவன்தீசன்
பீனிக்சு இசுக்கை ஆர்பர் பன்னாட்டு வானூர்தி நிலையம்

**பீனிக்சு இசுக்கை ஆர்பர் பன்னாட்டு வானூர்தி நிலையம் ** (*Phoenix Sky Harbor International Airport*, மாற்று ஒலிபெயர்ப்பு: **ஃபீனிக்ஸ் ஹார்பர் பன்னாட்டு வானூர்தி நிலையம்**,  ஐக்கிய அமெரிக்காவின் அரிசோனா மாநிலத்தில் மரிகொப்பா கவுன்ட்டியில் பீனிக்சு நகரத்தின் மைய வணிகப் பகுதியிலிருந்து தென்கிழக்கே  தொலைவில் அமைந்துள்ள பொதுத்துறை குடிசார்-படைத்துறை கூட்டு  வானூர்தி நிலையம் ஆகும். இது அரிசோனாவிலுள்ள மிகப்பெரியதும் போக்குவரத்து மிக்கதுமான வானூர்தி நிலையமாகும்.   

2011இல் இந்த நிலையத்தை  40,591,948 பயணிகள் பயன்படுத்தி உள்ளனர்; ஐக்கிய அமெரிக்காவில் ஒன்பதாவது போக்குவரத்து மிக்க வானூர்தி நிலையமாக விளங்குகிறது. வானூர்தி இயக்கங்களில் உலகளவில்  15வது இடத்தில் உள்ளது.நாளும் 90 மில்லியன் பெறுமான பொருளியல் தாக்கத்தை ஏற்படுத்துகிறது. ஒவ்வொரு நாளிலும் 1,266 வானூர்திகள் வந்து செல்கின்றன; 111,210 பயணிகளையும்  828 டன்கள் சரக்குகளையும் கையாள்கிறது. கூட்டரசு வான்போக்குவரத்து நிர்வாகம் (FAA) பதிவுகளின்படி 2010இல் 19,225,050 வணிகப் பயணிகளும் 2011இல்  20,213,897 பயணிகளும் வானேற்றம் செய்துள்ளனர்.

இந்த வானூர்தி நிலையம் மெக்சிகன் மற்றும் அவாய் வானூர்தி நிலையங்களுக்கு மண்டல நடுவமாக விளங்குகிறது. யுஎஸ் ஏர்வேஸ் இந்த நிலையத்தின் பெரும் பயனாளர் ஆகும்.

## மேற்சான்றுகள்

## வெளி இணைப்புகள்

* பீனிக்சு இசுக்கை ஆர்பர் பன்னாட்டு வானூர்தி நிலையம், அலுவல் வலைத்தளம்
* பீனிக்சு இசுக்கை ஆர்பர் பன்னாட்டு வானூர்தி நிலையம் (PHX)   
* பீனிக்ஸ் படைத்துறை & ஓய்வுற்ற வீரர்கள் கவனிப்பு அறை 
*  இசுக்கை ஆர்பர் பன்னாட்டு வானூர்தி நிலையம் தானுந்து நிறுத்தம் 

பகுப்பு:ஐக்கிய அமெரிக்க வானூர்தி நிலையங்கள்
தனித்தியங்கும் ஆற்றல் ஒருங்கியம்

**தனித்தியங்கும் ஆற்றல் ஒருங்கியம்** (stand-alone power system (SAPS or SPS)) என்பது ஒரு பெரிய மின் வலைப்பின்னலோடு இணைக்கப்படாத ஆற்றல் வழங்கல் ஒருங்கியம் ஆகும்.  ஒரு வீட்டின், கட்டிடத்தின் அல்லது சிறு குமுகத்தின் ஆற்றல் தேவைகளை தனியாக பூர்த்தி செய்வதற்காக அமைக்கப்பட்டு இருக்கும்.  பொதுவாக ஒன்றுக்கும் மேற்பட்ட ஆற்றல் உற்பத்தி, சேமிப்பு, சீராக்கும் முறைகளை இது கொண்டிருக்கும்.

## மின் உற்பத்தி முறைகள்
மின்சாரம் பொதுவாக பின்வரும் முறைகளைப் பயன்படித்தி உற்பத்தி செய்யப்படும்:
* சூரிய ஆற்றல் - சூரியப்பலகம் (solar panel)
* காற்றுச் சுழலி
* புவிவெப்ப மின்சாரம்
* Micro combined heat and power
* Micro hydro
* டீசல், உயிரி எரிபொருள் மின்னாக்கி

## மின் சேமிப்பு
தனித்தியங்கும் ஆற்றல் ஒருங்கியங்களில் மின்சாரச் சேமிப்பு ஒரு முக்கிய சிக்கலாகும்.  சூரிய ஒளி, காற்று போன்றவை முழு நேரமும் கிடைக்கக் கூடிய வளங்கள் இல்லை.  அவை அதிகம் கிடைக்கும்போது அவற்றைச் மின்கலங்கள் கொண்டு சேமித்து பயன்படுத்தக் கூடியவாறான கட்டமைபு கூடிய பொருட் செலவை இந்த ஒருங்கியங்களுக்கு ஏற்படுத்துகின்றன.

## மேற்கோள்கள்

பகுப்பு:ஆற்றல்
பகுப்பு:மின்சாரம்
ஜார்ஜ் புஷ் கண்டமிடை வானூர்தி நிலையம்

**ஜார்ஜ் புஷ் கண்டமிடை வானூர்தி நிலையம் **, (*George Bush Intercontinental Airport*, ) ஐக்கிய அமெரிக்க நாட்டின் நான்காவது மக்கள்தொகை மிக்க நகரமான ஹியூஸ்டனுக்கும் ஐந்தாவது பெரிய பெருநகரப் பகுதியான *ஹியூஸ்டன்-த வுட்லாந்து-சுகர்லாந்து*க்கும் சேவை புரிகின்ற  வானூர்தி நிலையம் ஆகும்.  ஹியூஸ்டன் மையப்பகுதியிலிருந்து சுமார்  வடக்கே அமைந்துள்ள ஜார்ஜ் புஷ் கண்டமிடை வானூர்தி நிலையத்திலிருந்து உள்ளூர் சேரிடங்களுக்கும் பன்னாட்டு சேரிடங்களுக்கும் வானூர்திகள் இயக்கப்படுகின்றன.  இந்த வானூர்தி நிலையம் ஐக்கிய அமெரிக்காவின் 41வது குடியரசுத் தலைவராக இருந்த ஜார்ஜ் ஹெர்பெர்ட் வாக்கர் புஷ் நினைவாகப் பெயரிடப்பட்டுள்ளது. 
ஜார்ஜ் புஷ் கண்டமிடை வானூர்தி நிலையத்தை 2011இல் 40,187,442 பயணிகள் பயன்படுத்தி உள்ளனர்; வட அமெரிக்காவில் பத்தாவது பயணிகள் போக்குவரத்து மிகுந்த நிலையமாக உள்ளன.
## காட்சிக்கூடம்

File:Fire Station 54.jpg|தீயணைப்பு நிலையம் 54, 1976
File:BushIntercontinentalAirportMainentrance.JPG|ஊஆன் எப். கென்னடி சாலையிலிருந்து வானூர்தி நிலையத்திற்கான நுழைவு
File:GeorgeBushIAHMarker.JPG|வில் கிளேட்டன் பார்க்வேயிலிருந்து வானூர்தி நிலையத்திற்கான வழிகாட்டி
File:BushAirportTerminalD.JPG|Mickey Leland Terminal D
File:GeorgeBushAirportTerminalE.JPG|Terminal E
File:GeorgeBushIntercontinentalFIDSTerminalB.JPG|Flight information display system at Terminal B
File:Iah d lineup.jpg|A typical lineup at Terminal D showing Lufthansa, Air France, British Airways, and KLM aircraft
File:Bush terminal E.jpg|Terminal E
File:IAH-AerialView-23Apr2012.jpg|An aerial view of the terminals and some taxiways


## மேற்சான்றுகள்

## வெளி இணைப்புகள்

* ஹியூஸ்டன் வானூர்தி நிலையமைப்பு&nbsp;– புஷ் கண்டமிடை வானூர்தி நிலையம்
* ஹியூஸ்டன் வானூர்தி நிலையமைப்பு&nbsp;– ஹியூஸ்டன் வானூர்தி நிலையங்கள் இன்று தொலைக்காட்சி நிகழ்ச்சி 

பகுப்பு:ஐக்கிய அமெரிக்க வானூர்தி நிலையங்கள்
பாரிய திறந்த இணைப்பு வகுப்பு

**பாரிய திறந்த இணைப்பு வகுப்பு** (*Massive open online course*) என்பது பெருந்தொகை மாணவர்கள் இணையம் ஊடாக வகுப்புக்களை எடுப்பதற்கான ஒர் ஏற்பாடு ஆகும்.  இவை பாட உள்ளடக்கங்கள், திட்டங்களை மட்டும் அல்லாமல் மாணவர் சேர்ந்து கற்க, மதிப்பீடுகளை, சான்றிதழ்களைப் பெறுவதற்கான வசதியைக் கொண்டவை. கோர்செரா (coursera.org), யுடாசிற் (udacity.com), எட்.எக்சு (edx.org) போன்வை பாரிய திறந்த இணைப்பு வகுப்புகளுக்கு எடுத்துக்காட்டுக்கள் ஆகும்.

இந்த திட்டங்களில் வழங்கப்படும் வகுப்புகளுக்குப் பிற கல்லூரிகளில் போன்று மாணவர்கள் சேர முடியும்.  பின்னர் மாணவர்கள் அந்த வகுப்பின் உள்ளடக்கத்தை, விரிவுரைகளை, பயிற்சிகளை பிற மாணவர்களுடன் சேர்ந்து கற்றுக் கொள்ள வேண்டும்.  புதிர்களையும் (quiz) சோதனைகளையும் (tests) பயன்படுத்தி தமது முன்னேற்றத்தை மதிப்பீடு செய்து கொள்ளலாம்.  தற்போதைய மாதிரியின் படி அதிகாரபூர்வமாக மதிப்பீடு செய்து சான்றிதழ் வழங்குவதற்கு மட்டுமே கட்டணம் அறவிடுகிறார்கள்.

2011 இல் கோர்செரா அறிமுகப்படுத்தப்பட்ட போது சுமார் 100 000 க்கும் மேற்பட்ட மாணவர்கள் ஒவ்வொரு வகுப்புகளையும் எடுத்தார்கள்.  2012 இல் அதே மாதிரி பாரிய மாணவர் தொகையுடன் இம் மூன்று தளங்களிலும் பாடங்கள் நடத்தப்படுகின்றன.  வழமையாக பல்கலைக்கழகங்களில் ஒரு வகுப்புக்கு அதிக பட்சம் 400-1000 வரையான மாணவர்களே பங்கேற்பார்கள் என்பதை இங்கு ஒப்பிட்டால், கல்வியை அனைவருக்கும் எடுத்துச் செல்வதில் இத் தளங்கள் ஒரு முக்கிய பங்கை வகிக்கும் என்பதை உணரலாம்.

## மேற்கோள்கள்


பகுப்பு:இணையவழிக் கல்வி
பகுப்பு:கட்டற்ற மென்பொருட்கள்